stanford-oval/wikipedia huggingface dataset:
תעופה אזרחית בישראל
חברות תעופה > ארקיע

ארקיע קווי תעופה ישראליים בע"מ היא חברת תעופה ישראלית המפעילה טיסות פנים-ארציות ובינלאומיות. היא חברת התעופה הישראלית עם פעילות הבינלאומית השלישית בגודלה אחרי אל על וישראייר. משרדי החברה שוכנים בבני ברק. החברה בבעלות חברת ג'ורדאש ישראל של האחים נקש (70% מהמניות) ועובדי החברה (30%).
בעקבות כיבוש אום רשרש, שהייתה לאילת, החליט שר התחבורה דוד רמז, בסוף שנת 1949, להקים חברת תעופה פנים ארצית כדי לאפשר קשר אווירי ליישוב המרוחק. החברה הוקמה בשותפות בין אל על וחברת העובדים, אשר הקימה חברת החזקות בשם כנפות לצורך החזקת מניותיה בארקיע. החברה התחילה בטיסות ניסיון בפברואר 1950 וחנכה את קו השירות שלה ב-28 בפברואר 1950 ביום ציון שנה לכיבוש אילת.
כיוון שייעוד החברה היה טיסות לאילת, היא נקראה בתחילה בשם "אילתה". את החברה החדשה ניהל יעקב הוזמן, עד לפטירתו בשנת 1965. במחצית השנייה של 1950 שינתה החברה את שמה ל"ארקיע".
החברה הפעילה טיסות יומיות מנמל התעופה לוד לאילת ובשנת 1951 ביצעה סך הכל 685 טיסות. הטיסות בוצעו באמצעות שני מטוסי C-46 קומנדו בעלי 36 מושבים שהועברו מחיל האוויר. מספר הנוסעים שהטיסה החברה בשנה זו הגיע ל-13,485. בשנת 1953 נכנסו לשירות מטוסים מסוג "de Havilland DH.89 Dragon Rapide" בעלי שישה מושבי נוסעים, מעודפי חיל האוויר. מספר הטיסות גדל לשתי טיסות יומיות במטוסי "Rapide" ושלוש טיסות שבועיות במטוסי "קומנדו". מספר הנוסעים בשנה זו עמד על כ-20,000. בשנת 1955 נמכר מטוס ה"ראפיד" וארקיע רכשה שני מטוסי DC-3 דקוטה בעלי 32 מושבים מעודפי חיל האוויר. לאחר מבצע קדש ב-1956, עם עליית מספר התיירים בעיר, החלה ארקיע למכור חבילות נופש בנוסף לטיסות שקיימה. בשנת 1958 כלל צי המטוסים של החברה ארבעה מטוסי "DC-3" ושני מטוסי "Beechcraft" קטנים בעלי עשרה מושבים. ארקיע העסיקה 53 עובדים, מתוכם 12 אנשי צוות אוויר. בשנת 1959 הועברו הטיסות משדה התעופה לוד לשדה דב בתל אביב, ונפתח קו טיסה נוסף למחניים סמוך לראש פינה.
לאחר מלחמת ששת הימים, ב-1967, החלה ארקיע להפעיל טיסות לשדה התעופה עטרות סמוך לירושלים ונמל התעופה חיפה, וכן אל שדה אופיר הסמוך לשארם א-שייח' שבחצי האי סיני ואל סנטה קתרינה. עם הפעלת שדה הנפט באבו רודס החלה החברה להפעיל טיסות אף ליעד זה. חברת אל על, שהחליפה בינתיים את צי המטוסים שלה למטוסי סילון העבירה את הנתיבים הקצרים לארקיע. ב-1969 רכשה ארקיע שלושה מטוסי "Viscount" (אנ') בעלי 80 מושבים. מאחר שמטוסים אלה לא יכלו לטוס משדה דב, פתחה ארקיע בסיס פעילות נוסף, בנמל תעופה לוד. מספר הנוסעים בשנה זו עמד על כ-280,000 איש ב-6,411 טיסות.
ההפסדים המצטברים הביאו למכירת ארקיע לבעלים פרטיים בפברואר 1980. עד לאותה עת הייתה החברה בבעלות משותפת של חברת העובדים, ממשלת ישראל, וחברת אל על. את עיקר הרכישה ביצעה משפחת בורוביץ' שגם הובילה את הקמת קבוצת כנפיים - אחזקות ארקיע בע"מ בחודש מאי 1980, ואשר החזיקה במניות ארקיע עד 2006.
בשנת 2000 קיבלה החברה שני מטוסי בואינג 757 בעלות של 120 מיליון דולר והחלה להתמקד בשוק הטיסות הבינלאומי. באותה שנה הופסקו הטיסות לירושלים עקב סגירת שדה התעופה בעטרות לאחר פריצת האינתיפאדה השנייה. בשנת 2004 רכשה קבוצת כנפיים (אשר החזיקה ברוב מניות ארקיע) את רוב מניות חברת "אל על" מהמדינה, ובעקבות החלטת הממונה על ההגבלים העסקיים, למניעת שליטת שוק התעופה בידי חברה אחת, מכרה כנפיים בינואר 2006 את החזקותיה בחברת ארקיע לאחים נקש ולעובדי החברה. בשנת 2006 בוטלו טיסות ארקיע למצדה, מצפה רמון, באר שבע וראש פינה.
נכון לשנת 2023, מפעילה החברה 5 מטוסים בבעלותה ועוד שלושה מטוסי איירבוס ובואינג חכורים.
חברות תעופה > ישראייר

ישראייר תעופה ותיירות בע"מ מפעילה טיסות פנים בין נמל התעופה בן-גוריון ונמל התעופה רמון (בעבר גם נמל התעופה אילת, נמל התעופה חיפה ונמל התעופה דב הוז), וטיסות שכר וטיסות סדירות לאירופה, אסיה ואפריקה. החברה היא חברת התעופה השנייה בגודלה בישראל, והיא מעסיקה כ-500 עובדים. רוב יעדיה נמצאים באירופה, לרבות אגן הים התיכון. בסיסה בנמל התעופה בן-גוריון.
ישראייר נוסדה בשנת 1996, על בסיס חברת "כנפי העמק" שפעלה ממנחת מגידו והפעילה קווי תעופה לאילת, ערד וצפון הארץ, באמצעות מטוס יחיד מדגם שורט 360 המסוגל להטיס עד 39 נוסעים. "כנפי העמק" נוסדה בשנת 1989 על ידי משה מנחמי שהחזיק ב-33% ממניותיה. בשנת 1996 מכר את מניותיו לשותפו אלכס אכטמן, שבהמשך מכר את השליטה בחברה לאנשי העסקים זאב הורן ומשה לייבוביץ’, בעלי חברת האוטובוסים הורן את לייבוביץ’, ונותר עם 15% ממניות החברה.
בתחילת דרכה הפעילה החברה טיסות פנים ברחבי ישראל, בעיקר בקו לאילת, והיוותה תחרות לחברת ארקיע. זאת, לאחר שזכתה במכרז להפעלת קווי תעופה סדירים פנים ארציים לאילת, בתחילה מנמל התעופה בן-גוריון ומנמל התעופה דב הוז בתל אביב ובהמשך גם מנמל התעופה חיפה. כמו כן, רכשה מספר מטוסים מסוג ATR-42.
בשנת 1998 החלה להפעיל טיסות שכר ליעדים קרובים באמצעות מטוסי הATR-42 (בעיקר יוון, טורקיה וקפריסין). במהלך שנת 1999 החלה ישראייר לבצע טיסות שכר
ליעדים נוספים ברחבי אירופה, וזאת באמצעות שני מטוסי סילון מתוצרת בואינג 737 שחכרה. בינואר 2001 התמנתה ישראייר על ידי שר התחבורה כמוביל נקוב למספר יעדים בעולם ובמהלך השנים מאז קיבלה מינוי כמוביל נקוב לארבעה עשר יעדים.
בשנת 2003 חכרה החברה מטוסי בואינג 767, והחלה להפעיל טיסות סדירות ללטביה ולסלובניה, ומשנת 2004 מפעילה טיסות שכר ליעדים שונים באירופה, באגן הים התיכון, לניו-יורק ולזנזיבר שבמזרח אפריקה. באותה שנה הטיסה החברה יותר מ-580,000 נוסעים, ובשנת 2005 ניצב נתון זה על כ-700,000 איש.
ב-1 במאי 2006 הותר לישראייר לשדרג את קו הטיסה לניו יורק למעמד של קו טיסה סדיר, ובכך הפכה לחברה הישראלית השנייה בעלת מעמד של מוביל נקוב במסלול תל אביב-ניו יורק. עד לכניסתה לשירות זה הייתה אל על החברה הישראלית היחידה שהורשתה להפעיל טיסות סדירות בקו שנחשב לקו התעופה העמוס והרווחי ביותר מנתב"ג.
בדצמבר 2019 השיקה החברה קו תעופה חדש מחיפה ללרנקה, ובכך הפכה לחברה הישראלית היחידה המפעילה טיסות בינלאומיות מנמל התעופה חיפה.
בינואר 2021, איש העסקים רמי לוי הפך לבעל השליטה בחברה לאחר שרכש 76% ממניות החברה תמורת 162 מיליון ש"ח. ב-20 ביוני 2022 ביצעה ישראייר גרופ, חברת האם של ישראייר המחזיקה ב-100% מהמניות שלה, הנפקה בבורסת תל אביב של 10% מהמניות שלה וגייסה 25 מיליון ש"ח לפי שווי של 250 מיליון ש"ח.
חברות תעופה > אייר חיפה

אייר חיפה מפעילה טיסות מנמל התעופה חיפה, לאילת, ולקפריסין וליוון. צי המטוסים של החברה מורכב מדגם ATR 72-600. הטיסה הראשונה המריאה ב-30 בספטמבר 2024.
חברות תעופה > צ'אלנג' איירלינס (ישראל)

צ'אלנג' איירלינס (ישראל) בע"מ (עד יוני 2022 נקראה ק.א.ל – קווי אוויר למטען) היא חברת תעופה ישראלית לשינוע מטענים. בסיסה של החברה נמצא בנמל התעופה בן-גוריון והיא מהווה את הזרוע הישראלית של חברת Challenge Airlines הבלגית, שבסיסה בנמל התעופה לייז'.
חברת "ק.א.ל – קווי אוויר למטען" נוסדה ביוני 1976 ביוזמתו של מרדכי הוד, במטרה לשבור את המונופול של "אל על" על הטסת תוצרת חקלאית לייצוא מישראל. באוגוסט 1976 החליטה הנהלת אגרקסקו להשתמש בשירותיה של החברה באופן בלעדי. החברה החלה לפעול ב-2 בנובמבר 1976 וכניסתה הביאה לירידה דרסטית במחירי הטסת מטען.
עד שנת 1999 לא היו לחברה מטוסים משלה והיא חכרה מטוס עם צוות ושירותי אחזקה מ"אל על" למשך ששת חודשי החורף בכל שנה, כאשר כמחצית מהתוצרת מוטסת על ידי ק.א.ל. והמחצית השני על ידי אל על. בהמשך חכרה החברה מטוסים גם מחברות אחרות. בשנת 1999 רכשה ק.א.ל. שני מטוסים משלה.
בשנת 2019 הקימה החברה חברת בת בשם ACE Belgium Freighters שבסיסה בלייז' ומבצעת גם טיסות עבור ק.א.ל. החברה משתמשת בזוג מטוסי בואינג 400–747 שעברו אליה מחברת האם שלה. בשנת 2021 בוצע מיתוג מחדש במהלכו חברת ACE שינתה את שמה ל-Challenge Airlines, וחברת ק.א.ל הפכה למעשה לזרוע הישראלית שלה, בשם "צ'אלנג' איירלינס (ישראל)", והיא מרכזת תחתיה את כל טיסות המטען לישראל וממנה.
חקיקה ואסדרה

המשרד הממשלתי הממונה על ניהול ואסדרה של התעופה האזרחית בישראל הוא משרד התחבורה והבטיחות בדרכים.
חקיקה ואסדרה > חקיקה

חוקים אחדים מסדירים את פעילות התעופה האזרחית בישראל:
חוק הטיס, תשע"א–2011: החוק העיקרי המסדיר את התעופה האזרחית בישראל.
חוק הטיס (ביטחון בתעופה האזרחית), תשל"ז–1977: מסדיר את הביטחון בתעופה האזרחית.
חוק שירותי תעופה (פיצוי וסיוע בשל ביטול טיסה או שינוי בתנאיה), התשע"ב–2012: מחייב את חברת התעופה להסדיר את זכויות הנוסעים בעת ביטול טיסה, עיכוב טיסה ודחיית טיסה מצד חברות התעופה.
חוק רשות התעופה האזרחית, תשס"ה–2005: מסדיר את פעילותה של רשות התעופה האזרחית.
חוק רשות שדות התעופה, התשל"ז–1977: מסדיר את פעילותה של רשות שדות התעופה.
חקיקה ואסדרה > אמנות בין-לאומיות

ישראל חתומה על שתי אמנות בין-לאומיות שעניינן תעופה אזרחית:
אמנת שיקגו (שמה הרשמי: אמנת התעופה האזרחית הבינלאומית): אמנה שהניחה את היסוד לארגון הבינלאומי לתעופה אזרחית, ICAO, שהוא סוכנות מקצועית של ארגון האומות המאוחדות, המנסחת את העקרונות וההיבטים הטכניים של התעופה האזרחית הבינלאומית ומעודדת תכנון ופיתוח של תעבורה אווירית בדרך בטוחה ומסודרת. האמנה מסדירה את חוקי המרחב האווירי, רישום כלי טיס, בטיחות, ומסדירה את זכויות המדינות החתומות על האמנה בהתייחס לתעבורה האווירית. ישראל הצטרפה לאמנה זו ב-24 במאי 1949.
אמנת ורשה: מסדירה את האחריות של חברות המוכרות שירותי תעופה בין-לאומיים לנוסעים, מטען וסחורות. ישראל הצטרפה לאמנה זו ב-8 באוקטובר 1949.
חקיקה ואסדרה > רשות התעופה האזרחית

רשות התעופה האזרחית (או רת"א) הוקמה ב-13 במאי 2005 מכוח חוק רשות התעופה האזרחית, תשס"ה-2005, ותפקידה להסדיר ולפתח את נושא התעופה האזרחית בישראל. לרשות מעמד סטטוטורי, והיא החליפה את מינהל התעופה האזרחית שפעל קודם לכן כאגף במשרד התחבורה. מקום מושבה של הרשות הוא באיירפורט סיטי.
סעיף 4 לחוק רשות התעופה האזרחית מגדיר את תפקידיה כדלקמן:
חקיקה ואסדרה > רשות שדות התעופה

רשות שדות התעופה בישראל (מכונה גם בראשי תיבות רש"ת) הוקמה בשנת 1977 כתאגיד סטטוטורי מכוח חוק רשות שדות התעופה, התשל"ז-1977, כרשות המופקדת על תפעולם של שדות התעופה האזרחיים העיקריים בישראל. מקום מושבה הוא בנמל התעופה בן-גוריון.
תפקידי הרשות מוגדרים בסעיף 5(א) לחוק רשות שדות התעופה, הקובע כדלקמן:
ואלה תפקידי הרשות:
בנוסף מוענקת לרשות שדות התעופה בסעיף 5(ב) לחוק, רשות לתת שירותים אחרים בשדות התעופה או בקשר אתם. שדות התעופה שבאחריותה של רשות שדות התעופה:
נמל התעופה בן-גוריון
נמל התעופה רמון
נמל התעופה חיפה
שדה התעופה ראש פינה
שדה התעופה הרצליה.
בעקבות הסכמי השלום בין ישראל לשכנותיה נקבע בחוק רשות שדות התעופה כי הרשות תהיה אחראית גם על אחזקתם, פיתוחם וניהולם של מעברי הגבול היבשתיים שהוקמו בעקבות הסכמים אלה.
חקיקה ואסדרה > הרשות לחקירה בטיחותית בתעופה

הרשות לחקירה בטיחותית בתעופה במשרד התחבורה והבטיחות בדרכים הוא הגוף הממלכתי הראשי בישראל האחראי לחקירת תאונות אוויריות, אסונות תעופה ותקריות אוויר. פעילותו מעוגנת בחוק הטיס, תשע"א-2011, והוא מופקד על ניהול חקירות בטיחות של תאונות ותקריות אוויריות ומהווה גוף עצמאי, בלתי תלוי ונטול סמכויות ניהוליות, המשמש כסמכות מקצועית מייעצת לנושא בטיחות הטיסה, בכל סוגי התעופה האזרחית בישראל. החוקר הראשי כפוף מינהלית לשר התחבורה ומתואם עם מנכ"ל משרד התחבורה. משרדו שוכן סמוך לטרמינל 1 בנמל התעופה בן-גוריון. עקב היעדר סמכויות ניהוליות הוא סופג ביקורת רבה על תפקודו.
קים פוסיבול

| --- | --- |

לוגו הסדרה בעברית
 סוגה:  הנפשה לילדים / פעולה / קומדיה / ריגול
 יוצרים:  מרק מק'ורקל ובוב סקוליי
 כותבים:  ניקול דובוק, Eddie Guzelian, מארק מקוקל, Bill Motz 
 בימוי:  סטיב לוטר, כריס ביילי, דייוויד בלוק 
 מדבבים:  כריסטי קארלסון רומנו   ויל פרידל   ג'ון דימאגו   ניקול סאליבן   טאג' מורי   קירסטן סטורמס   רייבן סימון   פטריק וורבורטון   אליוט גולד
 מדבבים בעברית:  עדי קוזלובסקי (קים פוסיבול)   דן קיזלר (רון סטופבול)   יהונתן מגון (וייד)   אמנון וולף (דראקן)   ענבל לורי (שיגו)   גילן שחף   הדר שחף   יורם יוספסברג   יעל בן ארי   איתי רוזנר   גל שמי   עפרון אטקין   מולי שולמן
 ארץ מקור:  ארצות הברית 
 שפות:  אנגלית 
 מקום התרחשות:  Middleton 
 מספר עונות:  4 
 מספר פרקים:  87 
 תוכנית המשך:  קים פוסיבול: מסע בזמן, קים פוסיבול: כה הדרמה, קים פוסיבול 
 הפקה
 חברת הפקה:  אולפני הנפשת הטלוויזיה של דיסני 
 הפצה:  Disney–ABC Domestic Television, דיסני+ 
 מוזיקה:  כריסטינה מילאן 
 אורך פרק:  כ-22 דקות
 שידור
 רשת שידור:  ערוץ דיסני, ג'טיקס
 רשת שידור בישראל:  ערוץ דיסני ישראל
 תקופת שידור מקורית:  7 ביוני 2002 – 7 בספטמבר 2007
 קישורים חיצוניים
 דף התוכנית ב-IMDb
 
קים פוסיבול (באנגלית: Kim Possible) היא סדרת הנפשה זוכת פרס אמי לסדרות יומיות מבית היוצר של דיסני. הסדרה עוסקת בנערה גיבורת על, הפועלת להציל את העולם מול ניסיונות השתלטות של רשעי על. פרק טיפוסי של הסדרה מתחיל בניסיון השתלטות על העולם, או פגיעה בבני אדם. קים מגלה על כך מעוזרה, וייד בן ה-10, המומחה למחשבים, ופועלת להציל את בני האדם ולסכל את מאמצי הרשעים. סוף הפרק מתאפיין בתודות מצד האנשים שהוצלו על ידי קים ובקטע קומי שעוסק ברון, בדרך כלל בנפילת מכנסיו, דבר שקורה בדרך כלל בשל ניסיונותיו הכושלים להיראות "מגניב". לקים אין יכולות על-אנושיות מיוחדות, למעט יכולתה לבצע תרגילים אקרובטיים מסובכים שלמדה בתפקידה כמעודדת, ולכן היא מסתמכת על תושייתה ועל ידידיה כדי להצליח במשימותיה. חברתה הטובה ביותר היא מוניק.
שידורה של הסדרה בארצות הברית הסתיים ב-2007, לאחר 4 עונות. הסדרה הורדה בפעם הראשונה מהמסך לאחר 3 עונות, אולם הוחזרה לאור בקשות רבות של צופים. שיר הנושא של הסדרה, "Call Me, Beep Me!" ("תקראו, התקשרו אלי") מבוצע על ידי הזמרת והשחקנית כריסטינה מילאן, ולא דובב לעברית.
הסדרה בעלת 4 עונות ששודרו בארצות הברית בערוץ דיסני, ובישראל שודרו בעבר בערוץ ג'טיקס ולאחר מכן בערוץ דיסני הישראלי. שידורה של הסדרה החל בארצות הברית ביוני 2002 בערוץ דיסני. לסדרה יצאו גם 6 משחקי מחשב לקונסולת הנינטנדו, בוי והפלייסטיישן וכן, גם פסקול נלווה המכיל בתוכו את השירים שהושמעו בסדרה.
הסרטים

בעקבות הצלחת הסדרה, יצאו 2 סרטים:
מסע בזמן (2003) - עלילת הסרט מתארת כיצד קים נאלצת להציל פסל של קוף שנגנב על ידי דראקן, שיגו, מאנקי פיסט, ודאף קיליגן. זהו פסל שבאמצעותו ניתן לנוע בזמן: עבר, הווה ועתיד. קים נאלצת לבצע את המשימה לבדה משום ששותפה, רון, עבר דירה לנורווגיה. היא נעזרת מיצור מסתורי, המכנה את עצמו רופוס 3000, שהוא למעשה צאצא של רופוס ויודע לדבר. הסרט כבר שודר בטלוויזיה בישראל, אך מסיבה לא ידועה הוקרן ב-3 חלקים ששודרו כפרקים של הסדרה: חלק ההווה, חלק העבר וחלק העתיד.
כה הדרמה (2005) - הסרט עוסק בתוכניתו של דראקן להביס אחת ולתמיד את קים. הוא משתמש בצעצוע הקרוי השטן הקטן ומחלק אותו כמבצע בארוחת ילדים במסעדה הפופולרית בואנו נאצ'ו. מה שמטריד את קים יותר הוא נשף סיום השנה של בית הספר. רון מנסה להביע את רגשותיו לקים, אך לא מצליח אפילו כשמגיע בחור חדש ומסתורי במיוחד בשם אריק, שאיתו קים הולכת לנשף, מבלי לדעת את זהותו האמיתית.
הסרט הוכתר כהסרט הרשמי של הסדרה והיה הסרט המצליח ביותר של ערוץ דיסני עד הסרט "היי סקול מיוזיקל". מחוץ לארצות הברית, קנדה ואנגליה, הסרט חולק לשלושה פרקים שקוצצו מתוכן סצנות של הגרסה המורחבת (סצנות בלעדיות לגרסה של הסרט השלם), והוא הגיע לארץ בגרסה הזו ונקרא ממש דרמטי. מאוחר יותר, עם פתיחת ערוץ דיסני בארץ, שודר הסרט באנגלית עם תרגום במלואו בארץ, כולל הסצנות שקוצצו. הפרק בגרסה האנגלית שודר במלואו, ללא הפירוק לשלושה פרקים.
לאחר מכן ב-2023 הסרט עלה לדיסני פלוס בדיבוב עברי חדש כאשר המדבבים היחידים שנשארו מהסדרה המקורית הם דן קיזלר,  יהונתן מגון, אמנון וולף והדר שחף מעיין.
העונה הרביעית

כשיצא הסרט כה הדרמה, הוכרז שסרט זה יחתום את הסדרה. אך בשל הבקשות הרבות מהמעריצים הסדרה הוחזרה ב-10 בפברואר 2007 לעונה רביעית, השונה במקצת מהאחרות. העונה הזאת מתאפיינת בחידושים רבים:
קים מקבלת מכונית משוכללת משלה, שגם מלווה אותה במשימות.
אחיה התאומים מתחילים את התיכון.
לרון יש אחות מאומצת חדשה הנקראת האנה.
בפרק דרושים בגדים נקרעו בגדי המשימה הישנים של קים, וכתוצאה מכך היא החלה ללבוש בגדים חדשים: במקום חולצת הבטן השחורה, חולצה סגולה קצרה, מכנסיים שחורים עם כיס נלווה, כפפות, ואפילו מכשיר הקשר שלה הוחלף בשעון.
שינוי נוסף היה שבכתוביות הסיום, היה מעין קטע קומי, כמו בכל קומדיה ממוצעת, ואף הקליפ של שיר הפתיחה שונה.
קים ורון נהפכים לזוג.
לקים יש חליפת קרב במקום חולצת הבטן שנותנת לה יכולות בנוסף על כישוריה הפיזיים, שנוצרה על ידי וייד.
כמו כן, הצטרפה לקאסט אשלי טיסדייל, שדובבה את חובבת האופנה משנה הצורות, קמיל לאון. היוצרים לא תכננו שזו תהיה העונה האחרונה, מאחר שהם כבר עבדו על עונה נוספת. אולם במאי 2007, חברת וולט דיסני פיטרה אותם מסיבות לא ידועות, וכתוצאה מכך, הסדרה הסתיימה ב-7 בספטמבר 2007 עם פרק כפול מיוחד שלפניו שודר מרתון שלם של הסדרה.
מעריצים כעסו על הביטול והכינו עצומה שבה הם קוראים להשיב את הסדרה הפופולרית לעונה חמישית או לפחות לסדרת ספין אוף, אם כבר זה סופה. בשנת 2019 יצא סרט לייב אקשן שמבוסס על הסדרה תחת השם "קים פוסיבול".
שידור

| עונה | עונה | מס' פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 21 | 7 ביוני 2002 | 16 במאי 2003 |
|  | 2 | 31 | 18 ביולי 2003 | 5 באוגוסט 2004 |
|  | 3 | 10 | 25 בספטמבר 2004 | 10 ביוני 2006 |
|  | קים פוסיבול: כה הדרמה | קים פוסיבול: כה הדרמה | 8 באפריל 2005 | 8 באפריל 2005 |
|  | 4 | 22 | 10 בפברואר 2007 | 7 בספטמבר 2007 |
|  | קים פוסיבול: הסרט | קים פוסיבול: הסרט | 15 באפריל 2019 | 15 באפריל 2019 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | הידלקות | Crush | 7 ביוני 2002 |
| 2 | 2 | רון החדש | The New Ron | 7 ביוני 2002 |
| 3 | 3 | שחה או טבע | Sink or Swim | 7 ביוני 2002 |
| 4 | 4 | טיק-טיק-טיק | Tick-Tick-Tick | 14 ביוני 2002 |
| 5 | 5 | במורד המדרון | Downhill | 21 ביוני 2002 |
| 6 | 6 | בואנו נאצ'וס | Bueno Nacho | 28 ביוני 2002 |
| 7 | 7 | מספר אחד | Number One | 12 ביולי 2002 |
| 8 | 8 | משחקי מוחות | Mind Games | 19 ביולי 2002 |
| 9 | 9 | מתקפת התינוקות הרצחניים | Attack of the Killer Bebes | 2 באוגוסט 2002 |
| 10 | 10 | כאב מלכותי | Royal Pain | 16 באוגוסט 2002 |
| 11 | 11 | פוסיבול המאמנת | Coach Possible | 23 באוגוסט 2002 |
| 12 | 12 | מלך הכאב נגד קלאופטרה | Pain King vs. Cleopatra | 6 בספטמבר 2002 |
| 13 | 13 | מתקפת קוף-אגרוף | Monkey Fist Strikes | 13 בספטמבר 2002 |
| 14 | 14 | 31 באוקטובר | October 31st | 11 באוקטובר 2002 |
| 15 | 15 | כל החדשות | All the News | 1 בנובמבר 2002 |
| 16 | 16 | האופנה של קים | Kimitation Nation | 15 בנובמבר 2002 |
| 17 | 17 | אפקט התאומים | The Twin Factor | 27 בדצמבר 2002 |
| 18 | 18 | משיכה חייתית | Animal Attraction | 10 בינואר 2003 |
| 19 | 19 | קופי נינג'ה בחלל | Monkey Ninjas in Space | 7 במרץ 2003 |
| 20 | 20 | רון הגבר | Ron the Man | 25 באפריל 2003 |
| 21 | 21 | תקציב נמוך | Low Budget | 16 במאי 2003 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 22 | 1 | גאון עירום | Naked Genius | 18 ביולי 2003 |
| 23 | 2 | תחרות טינה | Grudge Match | 25 ביולי 2003 |
| 24 | 3 | לימודים בזוגות | Two To Tutor | 1 באוגוסט 2003 |
| 25 | 4 | אפקט רון | The Ron Factor | 8 באוגוסט 2003 |
| 26 | 5 | בעיות עם הרכב | Car Trouble | 15 באוגוסט 2003 |
| 27 | 6-א | רופוס בשלג | Rufus in Show | 22 באוגוסט 2003 |
| 27 | 6-ב | הרפתקאות בשמירה על רופוס | Adventures In Rufus-Sitting | 22 באוגוסט 2003 |
| 28 | 7 | עבודה לא הוגנת | Job Unfair | 29 באוגוסט 2003 |
| 29 | 8 | שנות הזהב | The Golden Years | 5 בספטמבר 2003 |
| 30 | 9 | וירטו-רון | Virtu-Ron | 12 בספטמבר 2003 |
| 31 | 10 | החמוס חסר הפחד | The Fearless Ferret | 3 באוקטובר 2003 |
| 32 | 11 | החלפה | Exchange | 7 בנובמבר 2003 |
| 33 | 12-א | יום אנשי השלג | Day of the Snowmen | 14 בנובמבר 2003 |
| 33 | 12-ב | רופוס נגד המפקד פאדלס | Rufus vs. Commodore Puddles | 14 בנובמבר 2003 |
| 34 | 13 | חג מולד אפשרי מאוד | A Very Possible Christmas | 5 בדצמבר 2003 |
| 35 | 14 | מלכת הביביות | Queen Bebe | 19 בדצמבר 2003 |
| 36 | 15 | כישרון חבוי | Hidden Talent | 2 בינואר 2004 |
| 37 | 16 | השיבה למחנה 'רוצה לבכות' | Return to Camp Wannaweep | 16 בינואר 2004 |
| 38 | 17 | קדימה צוות | Go Team Go | 30 בינואר 2004 |
| 39 | 18 | מאה אחוז קופה | The Full Monkey | 13 בפברואר 2004 |
| 40 | 19 | הסמקה | Blush | 20 בפברואר 2004 |
| 41 | 20 | שותפים | Partners | 12 במרץ 2004 |
| 42 | 21 | בנים | Oh Boyz | 2 באפריל 2004 |
| 43 | 22-א | יום חולני | Sick Day | 23 באפריל 2004 |
| 43 | 22-ב | האמת כואבת | The Truth Hurts | 23 באפריל 2004 |
| 44 | 23 | יום האם | Mother's Day | 7 במאי 2004 |
| 45 | 24 | מוטור אד | Motor Ed | 21 במאי 2004 |
| 46 | 25 | רון המיליונר | Ron Millionaire | 4 ביוני 2004 |
| 47 | 26 | מסע בזמן: הווה | A Sitch in Time: Present | 13 באוגוסט 2004 |
| 48 | 27 | מסע בזמן: עבר | A Sitch in Time: Past | 13 באוגוסט 2004 |
| 49 | 28 | מסע בזמן: עתיד | A Sitch in Time: Future | 13 באוגוסט 2004 |
| 50 | 29 | שלוש S | Triple S | 26 ביולי 2004 |
| 51 | 30 | שכתוב ההיסטוריה | Rewriting History | 5 באוגוסט 2004 |
| 52 | 31 | עימות מכריע בקרוקד די | Showdown at the Crooked D | 25 במרץ 2005 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 53 | 1 | גונבי הגלגלים | Steal Wheels | 25 בספטמבר 2004 |
| 54 | 2 | מחלת רגשות | Emotion Sickness | 15 באוקטובר 2004 |
| 55 | 3 | חיבור | Bonding | 22 באוקטובר 2004 |
| 56 | 4 | ילד רע | Bad Boy | 14 בינואר 2005 |
| 57 | 5 | ממד מעוות | Dimension Twist | 1 באפריל 2005 |
| 58 | 6-א | באיחור | Overdue | 15 באפריל 2005 |
| 58 | 6-ב | מקקוני | Roachie | 15 באפריל 2005 |
| 59 | 7 | דראקן הראפר | Rappin’ Drakken | 25 ביוני 2005 |
| 60 | 8 | צוות בלתי אפשרי | Team Impossible | 26 באוגוסט 2005 |
| 61 | 9 | אגרוף גורילה | Gorilla Fist | 18 בנובמבר 2005 |
| 62 | 10 | חולד בגרפיקה ממוחשבת | And the Mole Rat Will Be CGI | 10 בינואר 2006 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 63 | 1 | חליפה בהשאלה | Ill Suited | 10 בפברואר 2007 |
| 64 | 2 | החלפת זהויות | Trading Faces | 10 בפברואר 2007 |
| 65 | 3 | המשרה החשובה | The Big Job | 10 בפברואר 2007 |
| 66 | 4 | אפקט הקופידון | The Cupid Effect | 10 בפברואר 2007 |
| 67 | 5 | אזעקת רכב | Car Alarm | 17 בפברואר 2007 |
| 68 | 6 | מאד דוגס וחייזרים | Mad Dogs and Aliens | 24 בפברואר 2007 |
| 69 | 7 | לאכול בגדול | Grande Size Me | 3 במרץ 2007 |
| 70 | 8 | מחשבות על בגדים | Clothes Minded | 17 במרץ 2007 |
| 71 | 9 | אח גדול | Big Bother | 7 באפריל 2007 |
| 72 | 10 | קורבן אופנה | Fashion Victim | 14 באפריל 2007 |
| 73 | 11 | הסתברויות | Odds Man In | 28 באפריל 2007 |
| 74 | 12 | לעצור את צוות גו | Stop Team Go | 5 במאי 2007 |
| 75 | 13 | קפטן דראקן | Cap'n Drakken | 19 במאי 2007 |
| 76 | 14 | מתמטיקאי ונלהב | Mathter and Fervent | 17 ביוני 2007 |
| 77 | 15 | מורה למורת רוחו | The Mentor of Our Discontent | 23 ביוני 2007 |
| 78 | 16 | הו לא! יונו! | !Oh No! Yono | 1 ביולי 2007 |
| 79 | 17 | דף חדש | Clean Slate | 28 ביולי 2007 |
| 80 | 18 | נסערת הנשף | Homecoming Upset | 11 באוגוסט 2007 |
| 81 | 19-א | פשעים בחדר הילדים | Nursery Crimes | 12 באוגוסט 2007 |
| 81 | 19-ב | לרדוף אחרי רופוס | Chasing Rufus | 12 באוגוסט 2007 |
| 82 | 20 | יום ההולדת של לארי | Larry's Birthday | 1 בספטמבר 2007 |
| 83 | 21 | סיום הלימודים | Graduation | 7 בספטמבר 2007 |
| 84 | 22 | סיום הלימודים | Graduation | 7 בספטמבר 2007 |
הערות שוליים

↑  Ron Stoppable, Disney Wiki (באנגלית)
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |